# **EXPOSICIÓ ORAL: LA MEVA AFICIÓ**

Cal fer una presentació amb diapositives al classroom. (Ha de tenir un mínim de 9-10 diapositives).

A cada diapositiva només hi pot aparèixer el títol de l’apartat i imatges relacionades amb la vostra afició (recordau que no hi ha d’aparèixer més text). **Cadascú de vosaltres és el protagonista.**

Hi ha d’haver els **apartats** següents:

a) Portada i Índex

b) Justificació: per quin motiu he triat aquesta afició per exposar-la.

c) Quan, com, on i per què em vaig iniciar en aquesta afició.

d) Presentació de l'afició (en què consisteix).

e) Quant temps hi dedic (diàriament, setmanalment...).

f) Aspectes positius que m’aporta aquesta afició (com em fa sentir).

g) Aspectes negatius que m'hagin ocorregut a causa d'aquesta afició.

h) Anècdotes que m’hagin succeït practicant aquesta afició (gent que he pogut conèixer, si he viatjat…).

i) Altres persones de renom que practiquen la mateixa afició.

j) Conclusió

\*Podeu afegir- hi altres apartats. La vostra exposició ha de tenir sentit i seguir una seqüència lògica.

**IMPORTANT:** Es podrà penalitzar o fins i tot suspendre l'activitat pels motius següents:

- Durada de l'exposició: **mínim 3 minuts**. Cal assajar-la diverses vegades a casa perquè a classe vos surti correctament.

-Heu d’explicar-ho en 1a persona.

- A les imatges no ha d'aparèixer text, simplement títol d'apartat o d'allò que voleu recalcar.

-Si apareixen imatges ofensives o la persona que exposa no ho fa amb serietat, suspendrà l'activitat.

-Si el company que observa o escolta interromp o molesta, queda directament suspès.

-Si voleu, podeu afegir un vídeo al final de la presentació. (no comptabilitza dins els 3 minuts)

#

#

# **Autoavalua't!**

|  |  |  |  |
| --- | --- | --- | --- |
| EXPRESSIÓ ORAL | ÍTEMS | Sí | No |
| Adequació | Respon a la demanda i ho fa amb el registre correcte. La presentació power point és adequada i lògica. (No apareix text ni faltes d’ortografia) |  |  |
| Coherència | El discurs manté una relació lògica entre els seus elements, manté la unitat temàtica i aporta la informació rellevant. |  |  |
| Segueix estructura i ordre |  |  |
| Cohesió | El text està cohesionat: usa connectors. No repeteix paraula, usa pronoms i sinònims. |  |  |
| Correcció | S’expressa amb un vocabulari precís,sense interferències d’altres llengües. |  |  |
| Entonació | L’entonació és adequada, amb inflexions ben marcades. |  |  |
| Fluïdesa i ritme | El discurs és fluid, sense vacil·lacions, amb velocitat adequada, les pauses marcades correctament i les frases acabades. |  |  |
| Postura | La postura corporal és correcta; ajuda a la transmissió del missatge. |  |  |
| Gesticulació | Complementa la intervenció amb gestos i expressions facials que acompanyen el discurs i en faciliten la comprensió. Utilitza la mirada per donar suport i establir relació comunicativa amb els interlocutors. |  |  |